《哭李郢端公》
唐代·卢延让

军门半掩槐花宅，每过犹闻哭临声。北固暴亡兼在路，

东都权葬未归茔。渐穷老仆慵看马，著惨佳人暗理筝。

诗侣酒徒消散尽，一场春梦越王城。

作者简介：[约公元九o二年前后在世]字子善，范阳人。生卒年均不详，约唐昭宗天复中前后在世。天才卓绝，为诗师薛能，词意入僻，不尚织巧，多壮健语，为人所嗤。